El Comité de Seguretat i Salut Saboral elegix president el regidor Javier Timón
11 de desembre 2019

![](/media/fodkf1e2/75-constitucion-consejo-de-prevencion-de-salud-11-_cuerpo.jpg)  
  

El Comité de Seguretat i Salut Laboral de l'Ajuntament de Sagunt va celebrar ahir, dimarts 10 de desembre, la primera sessió de la legislatura. L'ordre del dia va incloure la constitució del comité i l'elecció del president.

Al comité va assistir el regidor de Sanitat, Javier Timón, en qualitat de representant del PSOE; la regidora Asun Moll, en representació de Compromís; el regidor Roberto Rovira, en representació d'Esquerra Unida; representants dels sindicats CCOO i UGT, de la Policia Local i tècnics municipals de Salut Laboral.

Una vegada constituït el comité, es va procedir a l'elecció del president que, per unanimitat, es va triar el regidor de Sanitat, Javier Timón, com a president d’este comité.

El Comité de Seguretat i Salut Laboral està constituït per huit membres, la mitat designada per la Corporació i l'altra mitat pel Comité de Treballadors. Entre les funcions destaca promoure en el centre de treball l'observança de les disposicions vigents en matèria de Salut Laboral, informar sobre el contingut de la Norma de Seguretat i Higiene a aplicar, vetlar perquè la Corporació complisca la legislació i la Normativa sobre Seguretat i Higiene, estudiar i promoure les mesures correctores amb vista a la prevenció de riscos professionals, protecció a la vida, etc., i sol·licitar la col·laboració als gabinets de seguretat i higiene o institucions públiques dedicades a eixes funcions en la implantació o inspecció de mesures de protecció individuals o col·lectives.

*   [](http://www.facebook.com/sharer.php?u=https://aytosagunto.es/va/actualitat/el-comite-de-seguretat-i-salut-saboral-elegix-president-el-regidor-javier-timon/ "Facebook")
*   [](http://twitter.com/share?url=https://aytosagunto.es/va/actualitat/el-comite-de-seguretat-i-salut-saboral-elegix-president-el-regidor-javier-timon/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-comite-de-seguretat-i-salut-saboral-elegix-president-el-regidor-javier-timon/ "Linked In")
*   [](mailto:?body=https://aytosagunto.es/va/actualitat/el-comite-de-seguretat-i-salut-saboral-elegix-president-el-regidor-javier-timon/)